En 47-årig mand er fredag aften endt på hospitalet, efter han blev kvæstet ved et sammenstød med en traktor.

Et færdselsuheld på Vårstvej nær Gistrup endte alvorligt for en 47-årig mand, efter han stødte sammen en traktor. Det fortæller vagtchef ved Nordjyllands Politi Per Jørgensen. Af ukendte årsager kørte den 47-årige ind i kontravægtene forrest på traktoren og blev klemt fast. Bilen blev knust totalt, og manden måtte skæres fri af bilen Det viste sig, at han havde pådraget sig alvorlige skader og blev straks kørt på traumeafdelingen på Aalborg Universitetshospital. Familien er underrettet om færdselsuheldet. En bilinspektør er på stedet og er ved at klarlægge de nærmere omstændigheder omkring uheldet.